alexandrainst/scandi-wiki huggingface dataset:
TV Land

TV Land er ein amerikansk kabelfjernsynskanal som starta å sende den 29. april 1996. Kanalen tilhøyrer Viacom, som òg eig kanalar som Nickelodeon og Noggin. TV Land var ei nyskaping av Nickelodeon sitt Nick at Nite.

Meininga med TV Land var å vise reprisar av klassiske fjernsynsprogram frå 1950-talet, 1960-talet og 1970-talet. Nylegare har dei byrja å sende seriar frå 1980-talet òg, som Cheers og MacGyver.

Kanalen sender òg eit utval av gamle retro reklamar, kalla TV Land Retromercials. 

I samband med presidentvalet i 2004 vart annonseringar for gamle val synte.

Seriar som har vore/er på TV Land 
 Adam-12
 All in the Family
 Archie Bunker's Place
 Beverly Hillbillies
 Bewitched
 Bonanza
 Cheers
 Chico and the Man
 Dragnet
 Emergency! Family Ties Green Acres Gunsmoke Happy Days Hunter I Dream of Jeannie I Love Lucy It's a Living Leave It to Beaver MacGyver Serien Maude Mister Ed My Three Sons Sanford and Son The Addams Family The Andy Griffith Show The Brady Bunch The Carol Burnett Show The Dick Van Dyke Show The Donna Reed Show The Flip Wilson Show The Love Boat The Munsters Three's Company''

Sjå òg: TV Land Canada

Bakgrunnsstoff 
 TV Land website

USA-amerikanske kringkastingsselskap
Skipingar i 1996
Brann Stadion

Brann Stadion er ein fotballstadion på Minde i bydelen Årstad, om lag 3 km sør for Bergen sentrum. Han er fotballklubben Brann si heimebane. Stadionet er ein del av et idrettsanlegg saman med Haukelandshallen og Nymarksbanane, og vart bygd i 1919. Publikumsrekorden er på 24 800 i semifinalen i cupen mot Fredrikstad FK 1. oktober 1961. I seriesamanheng er rekorden 23 900 mot Lillestrøm 8. mai 1978

Tribunar 
Brann Stadion er delt inn i fire tribunar:
 Søndre tribune har ein kapasitet på 4 496 sitteplassar, og er bygd i tre steg. Den midterste delen er eldst, og vart bygd i 1930-åra, vestre del på 1960-talet og austre del i 1997. *Frydenbøtribunen eller vestre sving (fram til 2005-sesongen kalla Hansasvingen) stod ferdig i 1999, og har ein kapasitet på 4 053 sitteplassar. 
 BT-tribunen (tidlegare Klokkesvingen) stod ny i 2006 og har ein kapasitet på 3 655 sitteplassar. 
 I 2007 stod ein ny sittetribune, kalla SPV-tribunen (Sparebank1 Vest-tribunen), ferdig. Han erstatta Umbro-tribunen og Store Stå og har ein kapasitet på om lag 4 300 sitteplassar og losjar. 

Totalt har Brann Stadion i 2007 om lag 17 500 sitteplassar i tillegg til ståplassar føre vestre del av Søndre tribune. Etter 2007-sesongen vart det meininga at den gamle Søndre tribune skulle rivast og erstattast av ein ny tribune. På grunn av ein del uavklarte problemstillingar, som auke trafikk til stadion i vekene, vart rivinga utsett til 2008. I samband med den nye tribunen skal svingane mellom kortsidene og den nye tribunen fyllast igjen, og det er venta at den nye kapasiteten vil ligge i på rundt 22 000 når tribunen står ferdig til sesongen 2009. Heile utbygginga, medrekna BT- og SPV-tribunen, har ei kostnadsrame på 120 millionar kroner. Banen er 105m x 68m

Historie 
Tre cupfinalar har vorte spelt på Brann Stadion. Den første var i 1922 då Odd slo Kvik 5-1 føre 8 000 tilskodarar. I 1930 såg 6 000 tilskodarar Ørn slå Drammens BK 4-2, medan 25 000 var til stades då Skeid i 1947 slo Viking 2-0.

Noreg har spelt 17 A-landskampar på Brann Stadion. Den første var mot Wales i 1933, der det vart tap 1-2. Etter dette tapte aldri Noreg ein einaste A-landskamp i Bergen, og Noreg stod att med 12 sigrar og 4 uavgjort med ein total målskilnad på 52-18. Den siste A-landskampen på Brann Stadion var mellom Noreg og Ungarn i 1990. Den kampen enda 0-0.

Galleri 
Brann Stadion

Kjelder 

 www.brann.no 
Om Stadion ved brann.no

Bakgrunnsstoff
Om Stadion ved brann.no

Fotballstadion i Vestland
Idrettsanlegg i Bergen
Sportsklubben Brann
1919 i Noreg
Årstad
Lee Jong-wook

Lee Jong-wook () var ein koreansk lækjar som var generaldirektør i Verdshelseorganisasjonen frå 21. juli 2003 til han døydde.

Bakgrunnsstoff 
 Biografi hjå WHO

Sørkoreanske politikarar
Generaldirektørar i Verdshelseorganisasjonen
Nautisk mil

Nautisk mil (forkorta n. mil, NM eller nmi) eller sjømil, tidlegare kalla kvartmil, er ei måleining for lengde som blir brukt i sjø og luftfart. Ei nautisk mil er fastsett til eksakt 1852 meter, om lag lengda på eit breiddeminutt. Eininga er i Noreg tillaten inntil vidare for bruk innan sjø- og luftfart, men må ikkje forvekslast med SI-eininga nm.

Ei nautisk mil vart opphavleg definert som omkrinsen til Jorda (40 000 kilometer) delt på 
360 grader og deretter på 60 (minutt). Ei nautisk mil tilsvarar om lag avstanden nord-sør langs eit breiddeminutt.

 meter.

Ei kvartmil, som er omtrent like lang som ei nautisk mil, er firedelen av den eldre måleininga sjømil eller geografisk mil, som er på 7 421 meter.

Tidlegare vart ei nautisk mil òg definert lik eit distanseminutt eller ekvatorminutt.

Referansar 

Måleiningar for lengd
Sjøfart
Or

Or eller older (Alnus) er ei slekt buskar og tre i bjørkefamilien. Ho omfattar rundt 30 artar. I Noreg veks to ulike typar, gråor (Alnus incana) og svartor (Alnus glutinosa).

Utbreiing 

Gråor er den vanlegaste arten i Noreg og veks over heile landet. Svartor veks langs kysten nord til Namdalen, men er ikkje vanleg i innlandet nord for Mjøsa. Felles for begge artane er at dei trivst i fuktig jord, og dei veks difor ofte langs elvar og bekker. Svartor toler dessutan kystklima godt.

Bruk 

I tillegg til bruk i treforedlingsindustrien og som brensel, vart gråor sett på som det beste trevirket for knott brukt i bilar under Den andre verdskrigen.

Bakgrunnsstoff

Tre
Bjørkefamilien
Lauvtre
Tobokstavsord
Kristoffa

Kristoffa er eit kvinnenamn som har vore brukt i Noreg. Namnet er avleidd av mannsnamnet Kristoffer som har gresk opphav. Stoffa har vorte brukt som kortform av Kristoffa. 

Namnet vart litt brukt i åra kring 1900, seinare har det berre sjeldan vore brukt.

Bakgrunnsstoff 

Kvinnenamn
Førenamn av gresk opphav
Kristoffer

Kristoffer eller Kristofer er eit mannsnamn nytta mellom anna i Noreg. Namnet er ei form av det greske namnet Khristofóros som tyder «Han som ber Kristus (i hjarta sitt)». På Island var namnet i bruk frå på 1200-talet, medan det i Noreg kom i bruk kring 1500 og var mykje brukt på 1700-talet. Frå 1970-talet tok bruken av namnet seg opp att, då ofte skrive Christoffer eller Christopher. Ein annan variant er Kristopher. 

I Noreg har Stoffer vore brukt som kortform av namnet, medan Chris har vore brukt i engelsk. Kvinnenamnet Kristoffa er avleidd av Kristoffer.

Den heilage Kristoforos 
Den heilage Kristoforos, som skal ha lide martyrdøden i Lykia i Litleasia kring år 250, er i den katolske kyrkja vernehelgen for dei reisande, bilistar, sjåførar, syklistar, pilotar, skipperar, ferjemenn, sjøfolk, fløytarar, pilegrimar, idrettsutøvarar, gruvearbeidarar, tømmermenn, hattemakarar, fargarar, bokbindarar, skattegravarar, frukthandlarar, gartnarar, lækjarar, gravide kvinner og barn; for gater, bruer og festningar; mot vatn, brann, tørke, uvær og pest; mot augesjukdommar, tannverk og sår; mot ein uventa død og for ein god død. Han er ein av dei 14 naudhjelparane.

Namnedagar 
 Norsk namnedag: 18. desember (tidlegare 25. juli).
 Svensk namnedag: 15. mars.
 Minnedag i den katolske kyrkja: 25. juli, i Tyskland 24. juli, og i Austkyrkja oftast minna 9. juli

Kjende berarar av namnet 
 Kristoffer av Bayern (1416-1448), nordisk konge
 Kristoffer Trondsen (1500-1565), norsk adelsmann
 Kristoffer Olsen Uhlen (1757-1841), norsk stortingsmann
 Kristoffer Borgersson Hoen (1767-1845), Eidsvollsmann
 Kristoffer Simonsson Fougner (1795-1869), norsk stortingsmann
 Kristoffer Nilsen Svartbækken Grindalen (1804-1876), den siste som vart offentleg avretta i fredstid i Noreg (Løten)
 Kristoffer Svanø (1810-1887), norsk stortingsmann
 Kristofer Janson (1841-1917), norsk forfattar
 Kristofer Marius Hægstad (1850-1927), norsk språkforskar
 Kristofer Kristofersen (1851-1892), norsk forfattar
 Kristofer Lehmkuhl (1855-1949), norsk statsråd
 Kristofer Uppdal (1878-1961), norsk forfattar
 Kristoffer Kruken, norsk namnegranskar
 Kristopher Schau (f. 1970), norsk rockemusikar og komikar
 Kristoffer Joner (f. 1972), norsk skodespelar
 Kristoffer Tømmerbakke (f. 1983), halvparten av duoen Erik og Kriss
 Kristofer Hæstad (f. 1983), norsk fotballspelar
 Christoffer Dahl (f. 1984), norsk fotballspeler

Bakgrunnsstoff 
 
 
 Meir om Den heilage Kristoforos hjå katolsk.no

Mannsnamn
Førenamn av gresk opphav
Beringsundet

Beringsundet er eit sund som skil Russland i Asia frå Alaska i Amerika, og bind saman Tsjuktsjarhavet i Nordishavet med Beringhavet i Stillehavet.

Sundet er kalla opp etter den dansk-russiske oppdagaren Vitus Bering, som kryssa det i 1728. Det er rundt 85 km vidt, med ei djupne på 30–50 meter. Midt i sundet ligg Diomedesøyane.

Bru over Beringsundet
Det er gjort framlegg om å laga ei bru som bind saman det eurasiske og det amerikanske kontinentet, føreslått kalla «den interkontinentale fredsbrua». Eit anna framlegg er å laga ein tunnel under sundet.

Under dei store istidene var området sundet no ligg i ei landbru mellom dei to kontinenta, og det amerikanske urfolket kom seg dit denne vegen.

Sund i Russland
Sund i Alaska
Nordishavet
Tsjuktsjarhavet
Beringhavet
Tsjukotka
Internasjonale sund
Jean Baptiste Debret

Jean Baptiste Debret () var ein fransk biletkunstnar. Han gjorde seg særleg kjend ved ei rekke litografi frå Brasil, der han skildra dei ulike folka som heldt til der: Indianarar, afrikanske slavar, europearar, og den byrjande «smeltedigelen» som gjorde amerikanarar av menneske frå ulike bakgrunnar.

Galleri

Bakgrunnsstoff

Franske kunstnarar
Brasiliansk historie
Kunstnarar frå 1700-talet
Kunstnarar frå 1800-talet
Vinter-OL 1960

Vinter-OL 1960 vart arrangert i Squaw Valley i USA. Beste nasjon vart Sovjetunionen med 7 gullmedaljar. Noreg fekk seks medaljar, tre av dei gull. Dei norske gullmedaljane vart vunne av skøyteløparane Roald Aas (1500 meter) og Knut Johannesen (10 000 meter), og av Håkon Brusveen på 15 km langrenn.

Idrettsgreiner
 Aking og bobsleigh
 Ishockey
 Skøyteløp
 Kunstløp
 Alpine greiner
 Nordiske greiner
 Skiskyting

Medaljestatistikk 

(¹ Forbundsrepublikken Tyskland og DDR deltok som eit enkelt lag i vinter-OL 1956, 1960 og 1964. Dette hadde samanheng med at det ikkje var dei vestallierte sin intensjon å splitte landet)

Vinter-OL 1960
California
1960 i USA
Internasjonale meisterskap i USA
Vinter-OL 1924

Vinter-OL 1924 vert rekna som dei fyrste olympiske vinterleikane. Idrettskonkurransane, som vart skipa til i Chamonix i Frankrike, vart opphavleg kalla Semaine des Sports d'Hiver («Vintersportsveka»). Veka vart arrangert i samband med sommarolympiaden i Paris. I ettertid gav den internasjonale olympiske komitéen (IOK) dette arrangementet status som dei fyrste olympiske vinterleikane.

Det vart delt ut medaljar i 16 øvingar og 9 idrettsgreiner. Nokre øvingar, som curling og militært patruljeløp, er seinare blitt rekna som demonstrasjonsøvingar. Det vart ikkje føreteke noko slikt skilje i 1924, og i ettertid har IOK gått inn for å godkjenna også desse. Så seint som i 2006 blei curling godkjend som ei fullverdig OL-øving, og deltakarane eller arvingane deira fekk rette medaljar.

Noreg tok fire gullmedaljar, tre av dei kom ved Thorleif Haug. Han vann begge langrennskonkurransane (15 km og 50 km) i tillegg til kombinert. Nordmannen Jacob Tullin Thams vann hoppkonkurransen. Innan kunstløp kom åtteårige Sonja Henie på åttande og sisteplass, men i dei følgjande tre leikane skulle ho vinna gull kvart år.

Norsk flaggberar under opningsseremonien var Harald Strøm, som deltok på skeiseløp.

Medaljestatistikk

Bakgrunnsstoff

Kjelder 
 Engelsk Wikipedia
 Om medaljegodkjenning i ettertid på timesonline.co.uk

 
Internasjonale meisterskap i Frankrike
1924 i Frankrike
Haute-Savoie
L.L. Zamenhof

For asteroiden, sjå 1462 Zamenhof

Ludwik Lejzer Zamenhof () er kjend som mannen som fann opp esperanto.

Zamenhof var ikkje utdanna lingvist eller språkforskar, men hadde omfattande kjennskap til språk. Morsmåla var russisk (frå faren) og jiddisch (frå mora). I tillegg tala han flytande polsk og tysk. Han kunne lesa fransk, gresk, latin, italiensk, engelsk, hebraisk, arameisk og volapyk. Han hadde eit visst kjennskap til spansk og litauisk.

Zamenhof vart fødd den 3. desember 1859 etter den då gjeldande julianske kalenderen i byen Białystok. Byen låg den gongen i det russiske tsardømet, men ligg no i Polen. Białystok sine ibuarar høyrde til hovudsakleg tre etniske grupper: polakkar, kviterussarar og jiddisch-talande jødar. Zamenhof voks opp med motsetnadene mellom desse gruppene. Etter kvart meinte han at hovudårsaka til hat og fordommar låg i misforståingar grunna mangel på eit sams språk. Han såg det som eit mål å utvikla eit språk som kunne fungera som eit sams språk for kommunikasjon mellom menneske med ulik etnisk og språkleg bakgrunn.

I 1885 avslutta han studia ved universitetet og byrja på arbeid som augelege i Warszawa. Som ung hadde han arbeidd med eit språkprosjekt. Faren tykte ikkje om prosjektet, og brende materialet. Zamenhof byrja då på eit nytt prosjekt, og prøvde å skaffa pengar til utgjeving av ei bok om utviklinga av språket. I 1887 fekk han utgjeve eit bok med økonomisk stønad frå sin komande svigerfar. Boka vart gjeve ut under psevdonymet Doktoro Esperanto (den vonande dokter). Språket esperanto fekk seinare namn etter dette namnet. For Zamenhof var tanken ikkje berre å laga eit nytt språk, men òg eit middel til spreiing av idear om korleis det er mogleg for ulike folkeslag å leva saman.

Zamenhof døydde i Warszawa den 14. april 1917.

Noter 

Esperanto
Folk frå Białystok
Russiske oppfinnarar
Polske oppfinnarar
Jødiske oppfinnarar
Språkskaparar
Polske språkforskarar
Russiske språkforskarar
Askenasar
Esperantistar
RAF

RAF som forkorting er nytta om

 Det britiske flyvåpenet Royal Air Force
 Den tyske terroristgruppa Rote Armee Fraktion
 Rigas Autobusu Fabrika - ein fabrikk i Riga i Latvia som lagar bussar
 Rapid Action Force i India
 Rachunarski Fakultet

RAF er òg ein italiensk 1980-tals-musikar.

Trebokstavsforkortingar
Olympiske sommarleikar

Dei moderne olympiske sommarleikane er ei internasjonal sportshending som vert avheldt kvart fjerde år, og er det mest prestisjefylte sportsarrangementet i verda. Dei olympiske sommarleikane vart haldne for fyrste gong i 1896.

Arrangørbyar: 
 1896 Athen
 1900 Paris
 1904 Saint Louis
 1908 London
 1912 Stockholm
 1920 Antwerpen
 1924 Paris
 1928 Amsterdam
 1932 Los Angeles
 1936 Berlin
 1948 London
 1952 Helsingfors
 1956 Melbourne
 1960 Roma
 1964 Tokyo
 1968 Mexico by
 1972 München
 1976 Montreal
 1980 Moskva
 1984 Los Angeles
 1988 Seoul
 1992 Barcelona
 1996 Atlanta
 2000 Sydney
 2004 Athen
 2008 Beijing
 2012 London
 2016 Rio de Janeiro

1
Olympiske vinterleikar

Dei olympiske vinterleikane er eit stort internasjonalt stemne for vinteridrett. Leikane vart arrangerte for fyrste gong i 1924, same året som dei olympiske sommarleikane. Frå 1994 blei dei haldne to år tidlegare i høve til dei olympiske fireårsperiodane, og det blir nå arrangert sommar- eller vinterleikar anna kvart år.

Arrangørbyar

Greiner 
Det blir konkurrert i følgjande greiner (per 2006):

2
Bacalao

Bacalao eller bakalao (frå spansk bacalao, spansk for ‘torsk’) er ein fiskerett, opphavleg spansk eller portugisisk, sett saman av utvatna klippfisk, ofte med lauk, poteter, tomat og ikkje minst olivenolje og spansk pepar.

Kjelder 

 

Fiskeretter
Spansk mat
Portugisisk mat
Mat frå Nordmøre
Den tyske demokratiske republikken

Den tyske demokratiske republikken (tysk: Deutsche Demokratische Republik, DDR). Uformelt vart landet òg kalla «Aust-Tyskland». Aust-Tyskland er ei nemning som òg kan verta nytta i omtale av dei tidlegare austlege tyske provinsane. Dei austlegaste tyske provinsane låg i hovudsak aust for DDR. I Vest-Tyskland kunne DDR verta referert til som «Midt-Tyskland», «SBZ» eller «såkalla DDR». 

DDR var ein totalitær kommuniststat med drag av stalinisme. Kontrollen med befolkninga skjedde i stor grad ved eit omfattande overvakingssystem. 

Landet vart utgjort av den delen av Tyskland som vart okkupert av Sovjetunionen etter den andre verdskrigen. På tysk var nemninga på sona Sowjetische Besatzungszone;SBZ. DDR eksisterte frå 7. oktober 1949 til 3. oktober 1990. Hovudstad var Aust-Berlin. Staten var i utgangspunktet ikkje anerkjend av Vest-Tyskland, og heller ikkje av Tyskland sine vestlege allierte. Som fylgje av den omstridde austpolitikken til sosialdemokraten Willy Brandt vart DDR til slutt anerkjend av NATO-landa. Mellom anna Noreg anerkjende DDR i 1974.

Etter at regima i Warszawapakta fall saman vart DDR sitt landområde ein del av eit sameint Tyskland. Helmut Kohl vert gjeven mykje av æra for samlinga av Tyskland. Mange av DDR sine tidlegare leiarar og medløparar vart stilte for retten av styresmaktene i det samla Tyskland. Tiltala vart gjort på grunn av landssvik og for brotsverk under den kalde krigen. Mellom anna vart fleire som prøvde å flykta frå DDR drepne. DDR sin siste kommunistiske leiar, Egon Krenz, vart jula 2003 frigjeven frå Plötzensee-fengselet i Berlin.

Sjå òg 
 Tidlegare land
 Tysk historie
 Austblokka
 Warszawapakta
 Berlinmuren

Tidlegare land i Europa
Historiske område i Tyskland
Skipingar i 1949
Nedleggingar i 1990
Aust-Tyskland
Sommar-OL 2008

Sommar-OL 2008, dei 29. olympiske sommarleikane, vart halde i Beijing i Kina frå 8. august til 24. august 2008. Nokre øvingar vart halde på arenaar i omkringliggande byar og Hong Kong. Beijing vart vald til vertsby 31. juli 2001 i konkurranse med Istanbul, Osaka, Paris og Toronto. OL i Beijing var tidenes dyraste og vart rekna til å skulle koste 210 milliardar kroner.

Den norske troppen til Beijing var på 85 deltakarar. Dei hausta 9 medaljar; 3 gull, 5 sølv og eitt bronse. For meir om dette, sjå Noreg under sommar-OL 2008.

Tilleggsstoff
Friidrett under Sommar-OL 2008
Padling under Sommar-OL 2008
Roing under Sommar-OL 2008
Symjing under Sommar-OL 2008
Turn under Sommar-OL 2008
 Medaljefordeling under Sommar-OL 2008
 Søknadsprosessen til Sommar-OL 2008
 Arenaer under Sommar-OL 2008
 Opningsseremonien for Sommar-OL 2008
 Avslutningsseremonien for Sommar-OL 2008

Referansar 

Sommar-OL 2008
Beijing
2008 i Kina
Vinter-OL 2006

Dei 20. olympiske vinterleikane vart haldne i 2006 i Torino i Italia. Det var andre gong Italia arrangerer vinter-OL, første gong var i Cortina d'Ampezzo i 1956. Det vart tredje OL i Italia til saman, ettersom sommar-OL 1960 gjekk i Roma.

20 000 frivillige var involvert i leikane, dei tok imot utøvarane, tilskodarane og journalistane, og gjorde i stand arenaene til tevlingane.

Tevlingane vart arrangert i sju ulike byar: Torino, Bardonecchia, Cesana Torinese, Pinerolo, Pragelato, Sauze d'Oulx og Sestriere.

Maskotane var Neve og Gliz. Neve (it. 'snø') er ein kvinneleg snøball, og Gliz er ein energisk mannleg isbit.

Norsk flaggberar under opningsseremonien var Pål Trulsen, som deltok i curling.

Valet av arrangørstad 
Torino fekk leikane i første rekkje i konkurranse med Sion i Sveits. Under IOK-kongressen i Seoul i 1999 blei Torino vald til arrangør i siste røysterunde med 53 mot 36 røyster. Helsingfors i Finland, Poprad-Tatry i Slovakia, Zakopane i Polen og Klagenfurt i Austerrike fall ut tidlegare i stemmeperioden. Sion var den store favoritten, derfor var det overraskande at Torino vann. At italienarane trekte det lengste strået kan blant anna ha hatt samanheng med at Roma tapte konkurransen om sommarleikane i 2004 i konkurranse med Athen.

Idrettsgreiner
 Aking, bobsleigh og skeleton
 Curling
 Freestyle
 Ishockey
 Kortbaneløp på skeiser
 Kunstløp
 Alpine greiner
 Nordiske greiner
 Skeiseløp
 Skiskyting
 Snøbrett

Kalender

Den norske troppen 
Noreg deltok med 74 deltakarar i OL i Torino. Sjå norske deltakarar i Vinter-OL 2006.

Noreg tok 19 medaljar totalt, av desse var 9 bronse, 8 sølv og berre 2 gull. Dette var det svakaste resultatet sidan Vinter-OL 1988 og skapte ein debatt i media etter OL om kva som gjekk gale. Det var særleg langrennsløparane som presterte under det som var forventa på førehand. Desse nordmennene tok medalje:

Alpint:
 Kjetil André Aamodt (gull super-G)

Freestyle:
 Kari Traa (sølv kulekjøring)

Kombinert:
 Magnus Moan (sølv 7,5 km, bronse 15 km)

Langrenn:
 Frode Estil (sølv 15+15 km)
 Marit Bjørgen (sølv 10 km klassisk)
 Hilde Gjermundshaug Pedersen (bronse 10 km klassisk)
 Jens Arne Svartedal og Tor Arne Hetland (sølv klassisk lagsprint)

Skihopping:
 Lars Bystøl (individuelt: gull normalbakke, bronse stor bakke)
 Roar Ljøkelsøy (individuelt: bronse normalbakke)
 Lars Bystøl, Bjørn Einar Romøren, Tommy Ingebrigtsen og Roar Ljøkelsøy (bronse laghopping)

Skiskyting:
 Ole Einar Bjørndalen (sølv 20 km, sølv 12,5 km jaktstart, bronse 15 km fellesstart)
 Halvard Hanevold (sølv 10 km, bronse 20 km)
 Frode Andresen (bronse 10 km)

Snøbrett:
 Kjersti Buaas (bronse halfpipe)

Resultat

Medaljestatistikk 

(etter 84 av 84 øvingar)

Poengfordeling 
(etter 84 av 84 øvingar)

Poenga er rekna ut slik: Gull: 7 poeng, sølv: 5 poeng, bronse: 4 poeng, 4. plass: 3 poeng, 5. plass: 2 poeng, 6. plass: 1 poeng

Bakgrunnsstoff 
 Torino 2006 
 NBC Winter Olympics
 2006 Torino Winter Olympics Blog
 Torino 2006 Olympics blog  Skriven av nordmann busett i Italia
 Bilete frå Torino

 
Torino
2006 i Italia
Vinter-OL 2010

Vinter-OL 2010 var arrangert 12.-28. februar 2010 i Vancouver og sidebyen Whistler i provinsen British Columbia i Canada. Meisterskapen var den 21. gongen olympiske vinterleikar vart haldne. Omkring 5500 utøvarar frå over 80 ulike nasjonar deltok i leikane.

Norsk flaggberar under opningsseremonien var ishockeyveteranen Tommy Jakobsen.

Idrettsgreiner 
Klikk på ikona for og kome til resulatoversikta for den enkelte idrettsgreina.

Konkurransearenaer 

Vancouver
 Canada Hockey Place
 Vancouver Olympic Centre
 Pacific Coliseum
 UBC Thunderbird Arena

Whistler
 The Whistler Sliding Centre
 Whistler Creekside
 Whistler Olympic Park

Richmond
 Richmond Olympic Oval

West Vancouver
 Cypress Mountain

Bakgrunn 

Vancouver blei tildelt leikane på den 115. IOC-kongressen 2. juli 2003 i Praha i Tsjekkia. Vancouver konkurrerte mot Pyeongchang i Sør-Korea og Salzburg i Austerrike, og vann avstemminga i 2. runde.

Bakgrunnsstoff 
 Offisiell nettstad 
 OL i Vancouver  ved yr.no. Værvarsel for anleggene og stadiuma som blei brukt under OL i Vancouver

Kjelder
 vancouver2010.com  (Offisiell nettstad)

Vinter-OL 2010
Vancouver
2010 i Canada
Vinter-OL 2014

Vinter-OL 2014 vart arrangert 7.—23. februar 2014 i Sotsji i Russland som dei 22. olympiske vinterleikane. Den internasjonale olympiske komitéen avgjorde dette 4. juli 2007 på eit møte i Guatemala by.

Idrettsgreiner

Søknader 
Da søknadsfristen gjekk ut 28. juli 2005 hadde Almaty (Kasakhstan), Borjomi (Georgia), Jaca (Spania), Sofia (Bulgaria), Sotsji (Russland), Pyeongchang (Sør-Korea) og Salzburg (Austerrike) levert inn søknader. I tillegg hadde det vore diskutert i Noreg og Sverige om ein skulle søkje. I Noreg stod det mellom Lillehammer eller Tromsø. Forkjemparar for eit OL i Tromsø jobba for å få til ein søknad, men regjeringa og Stortinget sa nei til statsstøtte til prosjektet. 

Almaty, Borjomi, Jaca og Sofia vart eliminert av IOC 22. juni 2006. I «finalen» 4. juli 2007 rauk Salzburg ut i den første avrøystinga, slik at valet altså stod mellom Sotsji og Pyeongchang i omrøystinga. Det var Sotsji som tok sigeren.

Sjå også 

 Noreg under vinter-OL 2014

Bakgrunnsstoff 
 Sochi 2014 
 Pyeongchang 2014 - nettsida til førekjemparane for OL i Pyeongchang
 Salzburg 2014 - nettsida til førekjemparane for OL i Salzburg
 Tromsø 2018 - nettsida til førekjemparane for OL i Tromsø
<p style="line-height: 0.3">
 Almaty 2014 - nettsida til førekjemparane for OL i Almaty 
 Borjomi 2014 - nettsida til førekjemparane for OL i Borjomi 
 Jaca 2014 - nettsida til førekjemparane for OL i Jaca 
 Sofia 2014 - nettsida til førekjemparane for OL i Sofia

Sport i 2014
Vinter-OL 2014
2014 i Russland
Vinter-OL